George Chapman
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1600-tallet
George Chapman var en engelsk lyriker og dramatiker. Hans første komedie, The Blind Beggar of Alexandria (1596), oppnådde en enestående popularitet, og han skrev en lang rekke skuespill, blant annet Bussy d'Ambois (1607) og The Revenge of Bussy d'Ambois (1613).
Chapman er også kjent for sin lyriske diktning, og særlig for sin oversettelse av Homer, The Whole Works of Homer Prince of Poets in His Iliads and Odysseys (1616), som han selv betraktet som sitt hovedverk. John Keats berømmet hans oversettelse i en sonett. Chapman var en personlig venn av Christopher Marlowe og fullførte dennes Hero and Leander. Les mer i Store norske leksikon Storbritannias litteratur